172 
Saasnart det rygtedes, at vi vare komne til Angmagsalik, 
kom Folk fra alle Fjordens beboede Steder i Kajak og i Kone- 
baad for at se os. Alle Folk bragte os Foræringer, der bestod 
af frisk og tørret Kjød, Kobberemme, Senetraad m. m., og alle 
udtalte deres Glæde og Forundring over, at vi vare komne derop, 
og lovede at indfinde sig hos os med noget af al den Fangst, 
de vilde faa i Vinterens Løb. De søgte at smigre os paa alle 
Maader; saaledes ved at fortælle, at deres Børn, lige meget om 
det var Drenge eller Piger, vare vore Navner. En Kone frem- 
viste med Stolthed sit Barn, der, fortalte hun, var klædt ligesom 
vi. Det havde nemlig nogle elendige Tøjpjalter paa. 
Vi saae ved Sermiligak et ejendommeligt Exempel paa, hvor- 
ledes en Mand forsøgte at indsmigre sig. Angekok’en Avgo 
fortalte nemlig, hvorledes han for nogle Aar siden havde hjulpet 
nogle af vore Landsmænd, som han traf mellem Isen. Deres 
Konebaad var gaaet istykker, men han hjalp dem og viste dem 
Vej sydefter. For denne Tjeneste havde vore Landsmænd lovet 
ham, at naar der atter kom Kavdlunak'er dertil, skulde de 
bringe Noget med op til ham. Han fortalte ogsaa, at der ifjor 
kom en Mand over Indlandet fra Vestkysten. Da han var drevet 
ud fra Land paa Vinterisen, hjalp Avgo ham ved at skubbe Isen 
til Land igjen, hvorefter han gik tilbage over Indlandsisen. 
Saavel denne Fremmede som de ovennævnte vare klædte ligesom 
vi, men talte et Sprog, som Avgo forstod. Han blev derfor 
højst forbauset, da han opdagede, at han ikke kunde forstaa, 
hvad vi sagde. 
Naar vi senere besøgte de Indfødte paa deres Bopladser, 
gjøre Folkene paa Land Komplimenter, idet de sige: «Se her er gode 
Teltpladser og Sted, hvor Konebaaden kan ligge, kom og udhvil Eder!» 
Beboerne assistere da med Baadens Lossen og Bagagens Opbringelse. 
Men fare de bort igjen, hjælpe de ikke med at sætte Konebaaden i 
Vandet, heller ikke arbejde de med Lasten. 
Ere de Fremmede derimod uvelkomne, tie de, der staa paa Landet, 
stille, og de Kommende ro da bort med største Hurtighed til et andet 
Sted. 
